CELEX: 62019TA0300
Language: bg
Date: 2021-04-14 00:00:00
Title: Дело T-300/19: Решение на Общия съд от 14 април 2021 г. — Achema и Lifosa/Комисия (Държавни помощи — Пазар на електроенергия, произведена от възобновяеми енергийни източници — Оперативна помощ — Решение, с което схемата за помощи се обявява за съвместима с вътрешния пазар след приключването на предварителната фаза на разглеждане — Член 107, параграф 3, буква в) ДФЕС — Нарушение на процесуални права — Насоки от 2008 година относно държавната помощ за опазване на околната среда — Насоки от 2014 година относно държавната помощ за опазване на околната среда и за енергетика за периода 2014 — 2020 г. — Член 30 ДФЕС — Член 110 ДФЕС — Съвкупност от непротиворечиви косвени доказателства)

21.6.2021   
            
            
               BG
            
            
               Официален вестник на Европейския съюз
            
            
               C 242/24
            
         
      Решение на Общия съд от 14 април 2021 г. — Achema и Lifosa/Комисия
      (Дело T-300/19) (1)
      
      (Държавни помощи - Пазар на електроенергия, произведена от възобновяеми енергийни източници - Оперативна помощ - Решение, с което схемата за помощи се обявява за съвместима с вътрешния пазар след приключването на предварителната фаза на разглеждане - Член 107, параграф 3, буква в) ДФЕС - Нарушение на процесуални права - Насоки от 2008 година относно държавната помощ за опазване на околната среда - Насоки от 2014 година относно държавната помощ за опазване на околната среда и за енергетика за периода 2014 — 2020 г. - Член 30 ДФЕС - Член 110 ДФЕС - Съвкупност от непротиворечиви косвени доказателства)
      (2021/C 242/31)
      Език на производството: английски
      
         Страни
      
      
         Жалбоподатели: Achema AB (Йонава, Литва) и Lifosa AB (Кедайняй, Литва) (представители: E. Righini и N. Solárová, адвокати)
      
         Ответник: Европейска комисия (представители: K. Herrmann и P. Němečková)
      
         Встъпила страна в подкрепа на ответника: Република Литва (представители: K. Dieninis и R. Dzikovič)
      
         Предмет
      
      Искане на основание член 263 ДФЕС за отмяна на Решение C(2018) 9209 final на Комисията от 8 януари 2019 г. относно държавна помощ SA.45765 (2018/NN) във връзка със схема за помощи, приведена в действие от Република Литва в подкрепа на производителите на електроенергия от възобновяеми енергийни източници (ОВ C 61, 2019 г., стр. 1)
      
         Диспозитив
      
      
                  1)
               
               
                  Отменя Решение C(2018) 9209 final на Комисията от 8 януари 2019 г. относно държавна помощ SA.45765 (2018/NN) във връзка със схема за помощи, приведена в действие от Република Литва в подкрепа на производителите на електроенергия от възобновяеми енергийни източници.
               
            
                  2)
               
               
                  Осъжда Европейската комисия да понесе, освен направените от нея съдебни разноски, и тези на Achema AB и Lifosa AB.
               
            
                  3)
               
               
                  Република Литва понася направените от нея съдебни разноски.
               
            
         (1)  ОВ C 238, 15.7.2019 г.